טגואן

טגואן (שם מדעי: Scopus umbretta ; ידוע גם כפטישן) הוא מין יחיד בסוגו ובמשפחתו בסדרת השקנאים.

מאפיינים 
הטגואן הוא עוף קטן החי בקרבת ביצות ומקווי מים בחצי האי ערב, באפריקה ובאי מדגסקר. לעיתים מצוי גם בחופים סלעיים. הוא קרוב רחוק של השקנאים ושל האנפות. המין הקרוב אליו ביותר הוא המנעלן.

אורכו של הטגואן עד 56 ס"מ ומשקלו עד 470 גרם. ראשו גדול בעל מקור עבה וארוך ובעל ציצה אחורית דמוית פטיש, שהקנתה לו את שמו השני. 

הטגואן הוא צייד האוכל דגים, צפרדעים וחיות קטנות אחרות הנפוצות בקרבת המים.

קינו של הטגואן הוא אחד הקנים הגדולים בעולם העופות, ומתנשא לגובה של 1.5 מטר לפעמים, אשר כולל 10,000 מקלות וזרדים ומשקלו מספיק חזק כדי לתמוך במשקל של אדם.

מצב השימור של הטגואן הוא ללא חשש.

תת-מינים 
S. u. umbretta - חי בכל אפריקה המשוונית, בחצי האי ערב ובמדגסקר.
S. u. minor - חי בחגורת החוף בין סיירה לאון למזרח ניגריה.

גלריה

קישורים חיצוניים

הערות שוליים 

בעלי חיים שתוארו ב-1789
טקסונים שתוארו בידי יוהאן פרידריך גמלין
שקנאים
עופות יחידים בסוגם
בעלי חיים בביצות אפריקה
מינים יחידים במשפחתם
דרום אפריקה: עופות
הרפובליקה הדמוקרטית של קונגו: עופות